
DĖL ATSAKYMŲ Į TIEKĖJŲ PAKLAUSIMUS

Lietuvos mokslo taryba (toliau – Taryba) grafinio dizaino paslaugų pirkime (pirkimo Nr. 1772637, toliau – Pirkimas), vykdomame skelbiamos apklausos būdu, 2025 m. kovo 25 d. gavo tiekėjo paklausimą: „Laba diena, dėl V.P. 2.1. punkto: c) Iliustracijų (statinių ir video) socialiniams tinklams parengimas – 2 d. d.; Ar įmanoma šio punkto terminą padidinti bent iki 5 d. d.? Ir gauti šio punkto paaiškinimą, ką tiksliai reikia daryti su "video"?“
Taryba teikia atsakymą: šio punkto terminą padidinsime iki 5 d. d., o video apskritai nusprendėme išimti iš šio punkto.  Siekdami nepažeisti VPĮ 17 straipsnio 1 dalyje nustatytų principų, ketiname nutraukti pradėtas Pirkimo procedūras, taisyti Pirkimo sąlygas ir Pirkimą skelbti iš naujo.
Tą pačią dieną Taryba gavo tiekėjo prašymą pratęsti pasiūlymų pateikimo terminą: „Sveiki, ar galėtumėte pratęsti pasiūlymo pateikimo terminą? Prašome, nes konkursas paskelbtas kovo 24 d., o pasiūlymų pateikimo terminas yra balandžio 1 d. Matome, kad yra kūrybinė užduotis (dviejų dalių) ir pakankamai nemažos apimties, todėl 5 d. d. terminas pasiūlymų pateikimui yra tikrai per mažas. Ačiū labai ir lauksime sprendimo.“
Taryba teikia atsakymą: kadangi gavome nemažai tiekėjų paklausimų ir prašymų pratęsti pasiūlymų pateikimo terminą, informuojame, kad, siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas apskritai atsisakydami kūrybinių užduočių ir Pirkimą paskelbti iš naujo.
Taryba taip pat gavo tokį tiekėjo paklausimą: „Sveiki, dizainų kūrimui reiktų vektorinių, .svg dokumentų. Ikonėlės dabar .png. Tai neleidžia jų išdidinti neprarandant kokybės. Galbūt galėtumėte pasidalinti .svg ikonėlių dokumentais? Ačiū“
Taryba teikia atsakymą: siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas apskritai atsisakydami kūrybinių užduočių ir Pirkimą paskelbti iš naujo.
2025 m. kovo 26 d. Taryba gavo tiekėjo prašymą nukelti pasiūlymo pateikimo terminą: „Laba diena, labai prašome nukelti pasiūlymo pateikimo terminą į 2025 04 04, nes matome jog kokybiškam užduoties atlikimui pateikta per mažai laiko.“
Taryba teikia atsakymą: kadangi gavome nemažai tiekėjų paklausimų ir prašymų pratęsti pasiūlymų pateikimo terminą, informuojame, kad, siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas apskritai atsisakydami kūrybinių užduočių ir Pirkimą paskelbti iš naujo.
Taryba gavo ir kito tiekėjo paklausimą dėl termino: „Sveiki, ar būtų galimybė pratęsti užduočių ir kainų pasiūlymo pateikimo terminą? Kadangi savaitė laiko, labai trumpas terminas įgyvendinti dvi užduotis kokybiškai. Linkėjimai“
Taryba teikia atsakymą: kadangi gavome nemažai tiekėjų paklausimų ir prašymų pratęsti pasiūlymų pateikimo terminą, informuojame, kad, siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas apskritai atsisakydami kūrybinių užduočių ir Pirkimą paskelbti iš naujo.
Taryba gavo tiekėjo paklausimą dėl Pirkimo: „Laba diena, norime dalyvauti jūsų rengiamame grafinio dizaino paslaugų pirkime. Iškilo keletas klausimų: 1. Kvalifikacijos reikalavimas eil. Nr. 1 - teikėjas per pastaruosius 3-us metus turi būti įvykdęs su grafiniu dizainu susijusių sutarčių, kurių vertė ne mažesnė nei 20 000 Eur. Ar teisingai suprantame, kad šiam faktui įrodyti užtenka užpildyti tik Priedo nr. 1 lentelę - tinkamai įvykdytų sutarčių sąrašą? Paslaugų gavėjo pažymų ar kitus dokumentų, įrodančių paslaugos suteikimą šiuo metu pateikti nereikia? Jos pateikiamos, tik jeigu perkančiajai organizacijai iškyla papildomų klausimų, jeigu organizacija to pareikalauja vėliau? 2. Kvalifikacijos reikalavimas eil. Nr. 2 - Specialistų, kurie dirbs su projektu sąrašas. Šiame punkte nurodyta: "Tiekėjo patvirtintas specialistų, kurie dalyvaus sutarties vykdyme, sąrašas, parengtas pagal 2 priedą, kuriame turi būti nurodyta visa reikalaujama informacija. CVP IS priemonėmis pateikiamos skaitmeninės dokumentų kopijos." Klausimas: ar užtenka tik sąrašo, parengto pagal 2 priedą, ar reikalingi kokie nors kiti dokumentai? (nes minima skaitmeninių dokumentų kopijų daugiskaita) 3. Pasigedome prie pirkimo dokumentų prisegtos Jūsų stiliaus knygos. Randame tik ikonėles. Dėkui iš anksto už atsakymus“
Taryba teikia atsakymą: kadangi gavome nemažai tiekėjų paklausimų ir prašymų pratęsti pasiūlymų pateikimo terminą, informuojame, kad, siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas, apskritai atsisakydami kūrybinių užduočių bei patikslindami kvalifikacijos reikalavimus, ir Pirkimą paskelbti iš naujo.
Taip pat Taryba gavo paklausimą dėl Pirkimo užduoties: „Laba diena, dar norėjome pasitikslinti dėl užduoties. Priedas Nr. 3. Pirkimo užduoties II dalis – ataskaitos maketas. Norėjome pasiteirauti, ar šioje užduotyje yra tik tiek informacijos - t. y. 1 paveikslėlis + schema? Prisegame dokumento „screenshot“, kaip matome vaizdą. Teiraujamės, nes anksčiau skelbto konkurso (kuris buvo nutrauktas) užduotyje buvo daugiau informacijos - 3 paveikslėliai su grafikais + 1 lentelė. Dėkui už patikslinimą“
Taryba teikia atsakymą: kadangi gavome nemažai tiekėjų paklausimų ir prašymų pratęsti pasiūlymų pateikimo terminą, informuojame, kad, siekdami nepažeisti VPĮ 17 straipsnio 1 dalyje nustatytų principų, planuojame šį Pirkimą nutraukti, taisyti Pirkimo sąlygas apskritai atsisakydami kūrybinių užduočių ir Pirkimą paskelbti iš naujo.

Dirbtinio intelekto sugeneruotas turinys gali būti neteisingas.]

image1.png




image2.png
LM T

Lietuvos mokslo taryba




